钦定古今图书集成/明伦汇编/氏族典/第398卷 > 李继贞
## 钦定古今图书集成/明伦汇编/氏族典/第398卷 > 李继贞

按《明外史李继贞传》：“继贞，字征尹，太仓州人。万历四
十一年进士。除大名推官，历迁兵部职方主事。天启
四年，典试山东，坐试录刺魏忠贤，削籍。崇祯元年，起
武选员外郎，进职方郎中，有声。田贵妃父弘遇以坐
门功求优叙，不获，屡疏诋继贞。中官曹化淳欲用私
人为把总，继贞不可。化淳怒，与弘遇日伺其隙，谗之”
帝，坐小误，落职。十一年用荐起，历南京尚宝卿。寻迁
顺天府丞。超拜兵部右侍郎，巡抚天津，督蓟、辽军饷。
十四年诏发水师援辽，坐战舰不具，除名。明年召为
兵部添注右侍郎。得疾卒。